IL-KTIEB TAL-PROFETA ĠOEL Ħarsa ħafifa lejn il-ktieb Ġoel kien il-profeta li ħabbar fiż-żmien meta Iżrael kien qed ibati minħabba xi diżastru naturali li ħakem il-pajjiż. Qtajja' kbar ta' ġradijiet attakkaw ir-raba' u qerdu ż-żergħa. Il-poplu kien imnikket minħabba t-tbatija li diżastru bħal dan ġab fuqhom. Il-profeta juża din l-esperjenza biex iħabbar xi tbatija akbar, minn qerda iktar ħarxa, kellu jgħaddi l-poplu. Id-dar ta' Iżrael ċaħdu lil Alla u kisru l-patt miegħu. Hekk kif qtajja' ta' ġradijiet qerdu l-uċuħ tar-raba', hekk armati ta' saltniet oħra kellhom jeqirdu lil Ġerusalemm u l-poplu tagħha. Il-poplu ġab fuqu l-kastig għax ma baqax leali lejn Alla ta' missirijietu. Madankollu, Alla jibqa' dejjem leali lejn il-wegħda tiegħu mal-poplu, u minkejja li kemm-il darba l-poplu ċaħdu, hu jibqa' lest li jaħfer u jreġġagħhom lura lejn arthom u jberikom. Id-diżastru li kkawżaw il-ġradijiet f'Iżrael, hu biss ħjiel żgħir ta' dak li għandu jseħħ f'jum il-ġudizzju ta' Alla. F'dak iż-żmien, Alla jiġġudika lill-popli kollha għal kulma għamlu mal-poplu tiegħu, u dawk li jinstabu ħatja jirċievu l-kastig li ħaqqhom. Rassa bla qjies f'wied is-sentenza! Għax il-Mulej fil-qrib f'wied is-sentenza. Ix-xemx u l-qamar jiddallmu, u l-kwiekeb jitilfu dijiethom. Il-Mulej iriegħed minn Sijon, isamma' leħnu minn Ġerusalemm; u s-smewwiet u l-art jitriegħdu! Iżda l-Mulej ikun għall-poplu tiegħu kenn, ikun fortizza għal ulied Iżrael! ( , - ) It-taqsim tal-ktieb Id-diżastru tal-ġradijiet ( , — , ) Il-wegħda tal-ħelsien ( , - ) Jum il-Mulej ( , — , )